ડેડ-બૉડી મળી એના અમુક કલાક પહેલાં જ બાળકીને ત્યજી દેવામાં આવી હોવાની પોલીસે શંકા વ્યક્ત કરી હતી. સરકારી હૉસ્પિટલમાં જન્મતાં બાળકોને મૂકવામાં આવતા ઇન્કના નિશાન જેવું નિશાન પંચનામા દરમ્યાન બાળકીની બૉડી પરથી મળી આવ્યું હતું. બૉડીની આસપાસ અમુક ડાયપર્સ પણ હતાં. એનાથી સ્પષ્ટ થાય છે કે બાળકીને બીચ પર મૂકી ત્યારે તે જીવતી હતી અને એ પછી મૃત્યુ પામી હતી. બૉડી જ્યાંથી મળી હતી એ બીચના એરિયાની તપાસ કરતાં નાનું કટર અને મહિલાનું ગાઉન પણ મળી આવ્યાં હતાં. આ ગાઉન અને કટર બાળકીને ત્યજી જનાર વ્યક્તિથી સંબંધિત છે કે કેમ એની હાલમાં પોલીસ તપાસ કરી રહી છે.